Wekîlê HDPyî yê Dêrsimî Alîcan Onluyî waşt ke seba ke îtîsmarê domanan bêrê cigêrayene cigêrayîşê Meclîsî bêro akerdene.
Onluyî semedê cigêrayîşê xo de ca da raporê Komîyonê Heqanê Domanan ê Baroyê Riha û vat: ''Serra 2019î de 894 domanî seba ke maruzê îstîsmarî û tecawuzî mendî înan rê avûkatî ameyî dayene. Nê 894 domanan ra serrê 842 kesan mabênê 4 û 18î de yê. Înan ra 662 kesî kêna yê û 180ê ci zî laj ê. ''
Onluyî vist vîrî ke babeta îstîsmara domanan de qanûnî û tebdîrî qîm nêkenê. Onluyî waşt ke seba ke nê îstîsmarî bêrê cigêrayene, peygoşîyî bêrê eşkerakerdene, tebdîrê pawitoxî bêrê girewtene Meclîs de cigêrayîş bêro kerdene.
